[image: HRV-GRB-CB]REPUBLIKA HRVATSKA	
KARLOVAČKA ŽUPANIJA					
OPĆINA RIBNIK
OPĆINSKO VIJEĆE

KLASA: 363-03/18-01/02
UR-BROJ: 2133/21-01-19-2
U Ribniku, dana 29. siječnja 2019. godine

Na temelju članka 95. Zakona o komunalnom gospodarstvu („Narodne novine“ broj 68/18 i 110/18) i članka 31. Statuta Općine Ribnik ("Glasnik Karlovačke županije" broj 18/13, 17/16 i 04/18), Općinsko vijeće Općine Ribnik na svojoj 14. redovnoj sjednici održanoj dana 29. siječnja 2019. godine, donijelo je 

O D L U K U
o komunalnoj naknadi

Članak 1.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški  i ženski rod, bez obzira u kojem su rodu navedeni.

I.	OPĆE ODREDBE      

Članak 2.

Ovom Odlukom određuju se:   
-	naselja Općine Ribnik u kojima se naplaćuje komunalna naknada,  
-	koeficijenti zona (Kz) za pojedine zone,  
-	koeficijenti namjene (Kn) za nekretnine za koje se naplaćuje komunalna naknada,   
-	rok plaćanja komunalne naknade,  
-	način utvrđivanja i naplate komunalne naknade,  
-	nekretnine važne za Općinu Ribnik koje se u potpunosti ili djelomično oslobađaju od 
plaćanja komunalne naknade,  
-	opći uvjeti i razlozi zbog kojih se u pojedinačnim slučajevima odobrava djelomično 
ili potpuno oslobađanje od plaćanja komunalne naknade,  
-	rješenje o komunalnoj naknadi.       

II.	SVRHA KOMUNALNE NAKNADE      

Članak 3.

Komunalna  naknada  je  novčano  javno  davanje  koje  se  plaća  za  održavanje  komunalne  infrastrukture.    

Komunalna naknada je prihod Proračuna Općine Ribnik.     

Komunalna naknada koristi se za financiranje održavanja i građenja komunalne infrastrukture sukladno  Programu  održavanja  komunalne  infrastrukture  i  Programu  građenja  komunalne  infrastrukture  koji  svake  godine  istovremeno  s  donošenjem  Proračuna  za  iduću  godinu  donosi  Općinsko vijeće.     

Komunalna naknada može se na temelju odluke Općinskog vijeća koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Općine Ribnik, ako se time ne dovodi u pitanje mogućnost održavanja i građenja komunalne infrastrukture.


III.	NEKRETNINE ZA KOJE SE PLAĆA KOMUNALNA NAKNADA

Članak 4.

Komunalna naknada plaća se za:  
1.	stambeni prostor,   
2.	garažni prostor,   
3.	poslovni prostor,   
4.	građevinsko zemljište koje služi obavljanju poslovne djelatnosti,   
5.	neizgrađeno građevinsko zemljište.    

Komunalna naknada plaća se za nekretnine iz stavka 1. ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Općine Ribnik.  

Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojemu se obavlja poslovna djelatnost.     

Neizgrađenim  građevinskim  zemljištem  smatra  se  zemljište  koje  se  nalazi  unutar granica građevinskog područja na kojemu se u skladu s propisima kojima se uređuje prostorno uređenje i  gradnja mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska  dozvola. Neizgrađenim građevinskim zemljištem smatra se i zemljište na kojemu se nalazi ruševina zgrade.  


IV.	OBVEZNICI PLAĆANJA KOMUNALNE NAKNADE      

Članak 5.

Komunalnu naknadu plaća vlasnik, odnosno korisnik nekretnine iz članka 4. stavka 1. ove Odluke (u  nastavku: obveznik).    

Korisnik nekretnine iz stavka 1. ovoga članka plaća komunalnu naknadu:   
1.	ako je na njega obveza plaćanja komunalne naknade prenesena pisanim ugovorom,  
2.	ako nekretninu koristi bez pravne osnove ili   
3.	ako se ne može utvrditi vlasnik.     

Vlasnik nekretnine solidarno jamči za plaćanje komunalne naknade ako je obveza plaćanja komunalne naknade prenesena na korisnika nekretnine pisanim ugovorom.        

V.	NASTANAK OBVEZE PLAĆANJA KOMUNALNE NAKNADE 

Članak 6.

Obveza plaćanja komunalne naknade nastaje:   
1. danom izvršnosti uporabne dozvole odnosno danom početka korištenja nekretnine koja se koristi  bez uporabne dozvole,  
2. danom sklapanja ugovora kojim se stječe vlasništvo ili pravo korištenja nekretnine,  
3. danom pravomoćnosti odluke tijela javne vlasti kojim se stječe vlasništvo nekretnine,   
4. danom početka korištenja nekretnine koja se koristi bez pravne osnove.      

Obveznik plaćanja komunalne naknade dužan je u roku od 15 dana od dana nastanka obveze  plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti Jedinstvenom upravnom odjelu Općine Ribnik nastanak te obveze, odnosno promjenu tih podataka.     

Pod drugim podacima bitnim za utvrđivanje obveze plaćanja komunalne naknade iz stavka 2. ovoga članka smatra se promjena obračunske površine nekretnine ili promjena namjene nekretnine.     

Ako obveznik plaćanja komunalne naknade ne prijavi obvezu plaćanja komunalne naknade,   promjenu osobe obveznika ili promjenu drugih podataka bitnih za utvrđivanje obveze             plaćanja komunalne naknade u propisanom roku, dužan je platiti komunalnu naknadu od dana nastanka obveze.        

VI.	PODRUČJA ZONA 

Članak 7.

Za plaćanje komunalne naknade utvrđuju se sljedeće zone:
I. zona
Lipnik (cijelo naselje osim kbr. 3., 4., 30., 31., 46., 47. i 48.), Ravnica, Jarnevići, Skradsko Selo (cijelo naselje osim kbr. 1. i 1.a), Ribnik (cijelo naselje osim kbr. 47.), Jasenovica, Sopčić Vrh, Gorica Lipnička,, Veselići, Griče (cijelo naselje osim kbr. 33.a, 44B i 57.), Novaki Lipnički i Martinski Vrh.
II. zona
Lipnik (kbr. 3., 4., 30., 31., 46., 47. i 48.), Skradsko Selo (kbr. 1. i 1.a), Ribnik (kbr. 47.), Obrh, Drenovica Lipnička, Griče (kbr. 33.a, 44B i 57.) i Gornja Stranica.
III. zona
Donja Stranica i Gornji Goli Vrh Lipnički.

VII.	KOEFICIJENT ZONE

Članak 8.

Utvrđuje se koeficijent zone (Kz) kako slijedi:        

1.	I. zona 	1
2.	II. zona  	0,67
3.	III. zona	0,50

 	
VIII.	KOEFICIJENTI NAMJENE  

Članak 9.

Utvrđuje se koeficijent namjene (Kn) ovisno o vrsti nekretnine i namjeni koja se obavlja, kako slijedi:
1.	stambeni prostor                      						     	1,00   
2.	stambeni prostor i poslovni prostor koji koriste neprofitne udruge građana    	1,00 
3.	garažni prostor                        						     	1,00         
4.	neizgrađeno građevinsko zemljište                                                                    	0,05  
5.	poslovni prostor ovisno o klasifikaciji djelatnosti na područjima kako slijedi: 
1.	poslovni prostor za proizvodne djelatnosti						1,00
2.	trgovina										1,00
3.	ugostiteljska djelatnost								1,00
4.	hoteli, apartmani, usluga smještaja u domaćinstvu					1,00
5.	bazeni											1,00
6.	obrtničke usluge									1,00
7.	financijske i slične poslove, uredi							1,00
8.	ostale djelatnosti koje nisu navedene u prethodnim točkama			1,00

Koeficijent namjene za građevinsko zemljište koje služi obavljanju poslovne djelatnosti iznosi 10%  koeficijenta namjene koji je određen za poslovni prostor.    

Za poslovni prostor i građevinsko zemljište koje služi obavljanju poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene  umanjuje se za 50%, ali ne može biti manji od koeficijenta namjene za stambeni prostor, odnosno za neizgrađeno građevinsko zemljište.    

Za hotele, apartmanska naselja i kampove visina godišnje komunalne naknade ne može biti veća od 1,5% ukupnog godišnjeg prihoda iz prethodne godine, ostvarenog u hotelima, apartmanskim naseljima  i kampovima koji se nalaze na području Općine Ribnik.   


IX.	VRIJEDNOST BODA      

Članak 10.

Općinsko vijeće do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.    

Vrijednost boda komunalne naknade (B) određuje se u kunama po četvornome metru (m²) korisne površine stambenog prostora.     

Polazište za određivanje vrijednosti boda komunalne naknade (B) je procjena troškova održavanja  komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.     

Ako Općinsko vijeće ne odredi vrijednost boda komunalne naknade (B) do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.         

X.	OBRAČUN KOMUNALNE NAKNADE  

Članak 11.

Komunalna naknada obračunava se po četvornome metru (m²) površine nekretnine za koju se  utvrđuje obveza plaćanja komunalne naknade i to za:     
1.	stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine („Narodne novine“ br. 40/97 i 117/05),     
2.	građevinsko zemljište koje služi obavljanju poslovne djelatnosti i neizgrađeno građevinsko zemljište  po jedinici stvarne površine.    
 
Iznos komunalne naknade po četvornome metru (m²) površine nekretnine utvrđuje se množenjem  koeficijenta zone (Kz), koeficijenta namjene (Kn) i vrijednosti boda komunalne naknade (B).      

Godišnji iznos komunalne naknade utvrđuje se množenjem površine nekretnine za koju se utvrđuje  obveza plaćanja komunalne naknade i iznosa komunalne naknade po četvornome metru (m²) površine  nekretnine. 

XI.	ROKOVI  PLAĆANJA  KOMUNALNE NAKNADE

Članak 12.

Komunalna naknada plaća se polugodišnje, u dva jednaka obroka i to: prvi obrok najkasnije do 20. lipnja, a drugi obrok najkasnije do 20. prosinca kalendarske godine.
    
XII.	RJEŠENJE O KOMUNALNOJ NAKNADI  

Članak 13.

Rješenje o komunalnoj naknadi donosi Jedinstveni upravni odjel sukladno ovoj Odluci i Odluci o određivanju vrijednosti boda komunalne naknade u postupku pokrenutom po službenoj dužnosti.       

Rješenje iz prethodnog stavka ovog članka donosi se do 31. ožujka tekuće godine, ako se Odlukom Općinskog vijeća Općine Ribnik mijenja vrijednost boda komunalne naknade ili drugi podatak bitan za njezin izračun u odnosu na prethodnu godinu kao i u slučaju promjene drugih podataka bitnih za  utvrđivanje obveze plaćanja komunalne naknade.     

Rješenjem o komunalnoj naknadi utvrđuje se:  
· iznos komunalne naknade po m² nekretnine,   
· obračunska površina nekretnine,   
· godišnji iznos komunalne naknade,   
· iznos obroka komunalne naknade i   
· rok za plaćanje iznosa obroka komunalne naknade.    

Ništavo je rješenje o komunalnoj naknadi koje nema propisani sadržaj.     

Rješenje o komunalnoj naknadi donosi se i ovršava u postupku i na način propisan zakonom kojim se  uređuje opći odnos između poreznih obveznika i poreznih tijela koja primjenjuju propise o porezima i  drugim javnim davanjima, ako Zakonom o komunalnom gospodarstvu  nije propisano drugačije.    
 
Protiv rješenja o komunalnoj naknadi i rješenja o njegovoj ovrsi te rješenja o obustavi postupka,  može se izjaviti žalba o kojoj odlučuje upravno tijelo županije nadležno za poslove komunalnog  gospodarstva.         

XIII.	NEKRETNINE KOJE SE U POTPUNOSTI ILI DJELOMIČNO OSLOBAĐAJU OD 
PLAĆANJA KOMUNALNE  NAKNADE   

Članak 14.

Od obveze plaćanja komunalne naknade u potpunosti se oslobađaju nekretnine važne za Općinu  Ribnik kako slijedi: 
1. nekretnine u vlasništvu Općine Ribnik ili nekretnine dane na korištenje Općini Ribnik,
2. nekretnine u kojima obavljaju djelatnosti trgovačka društva, javne ustanove i druge pravne osobe,  kojima je osnivač i vlasnik Općina Ribnik,  
3. nekretnine u kojima trgovačka društva, javne ustanove i druge pravne osobe iz oblasti javnih potreba obavljaju djelatnost koja se po zakonu financira iz Općine Ribnik,  
4. nekretnine koje koriste vjerske zajednice,
5. nekretnine koje koriste udruge građana osim ako su te nekretnine dane u zakup ili na korištenje trećim osobama,
6. nekretnine koje se koriste za obavljanje vatrogasne djelatnosti ili nekretnine koje koriste pravne osobe koje obavljaju djelatnosti javnog predškolskog, osnovnoškolskog i srednjoškolskog obrazovanja.      

Novoizgrađene nekretnine koje služe obavljanju gospodarske djelatnosti, u potpunosti se oslobađaju od obveze plaćanja komunalne naknade u prve dvije godine poslovanja.







Članak 15.

Od plaćanja komunalne naknade oslobođeni su:
1. korisnici zajamčene minimalne naknade.

Jedinstveni upravni odjel Općine Ribnik donosi Rješenje o privremenom, potpunom ili  djelomičnom oslobađanju od plaćanja komunalne naknade.   
Zahtjevu za oslobađanje od plaćanja komunalne naknade obveznici plaćanja iz stavka 2. ovog članka  trebaju priložiti rješenje, odnosno uvjerenje Centra za socijalnu skrb da osobno oni ili članovi njihovog  porodičnog kućanstva primaju pomoć prema propisima o socijalnoj skrbi.    

Zahtjevu za oslobađanje od plaćanja komunalne naknade osobe iz stavka 2. moraju priložiti  izjavu o članovima zajedničkog kućanstva (u izjavi moraju biti navedene sve osobe koje stanuju u stambenom  objektu na koji se odnosi privremeno oslobađanje od plaćanja komunalne naknade), potvrdu o visini  dohotka Ministarstva financija, Porezne uprave za proteklu godinu o ukupnim  dohotku za obveznika plaćanja i sve punoljetne osobe koje stanuju u objektu koji se privremeno oslobađa od plaćanja komunalne naknade.     

Po potrebi, Jedinstveni upravni odjel može zatražiti i prilaganje drugih dokaza osim dokaza navedenih u  prethodnom stavku za obveznika ili člana kućanstva (uvjerenje o visini mirovine za proteklu godinu, uvjerenje da ne prima mirovinu, uvjerenje Zavoda za zapošljavanje, potvrdu prebivališta i drugo).     

Jedinstveni upravni odjel može obveznika plaćanja komunalne naknade koji ispunjava uvjete iz stavka 2. ove  Odluke rješenjem osloboditi plaćanja komunalne naknade samo za kalendarsku godinu u kojoj je  podnijet  zahtjev za oslobađanje od plaćanja i za stambeni objekt na kojem  obveznik plaćanja komunalne naknade ima prijavljeno prebivalište.    

Iznimno od prethodnog stavka obveznik za kojeg je donijeto rješenje o ovrsi za dug komunalne  naknade ne može biti oslobođen od plaćanja komunalne naknade za cijelu kalendarsku godinu, već će,  ako ispunjava uvjete iz stavka 2. ove Odluke u kalendarskoj godini za koju se donosi rješenje o  oslobađanju  od  plaćanja  komunalne  naknade  biti  oslobođen  plaćanja  samo  za  onaj dio iznosa komunalne naknade koji nije obuhvaćen rješenjem o ovrsi.      

Izvor sredstava za namirenje iznosa komunalne naknade za slučajeve privremenog, potpunog ili djelomičnog oslobađanja od plaćanja komunalne naknade jesu porezni prihodi.

Članak 16.

Pravo na privremeno oslobađanje od plaćanja komunalne naknade za neizgrađeno građevno zemljište imaju osobe koje to pravo ostvaruju po Zakonu o hrvatskim braniteljima iz Domovinskog rata  i članovima njihovih obitelji u skladu i na način propisan tim Zakonom.      

Pod privremenim oslobađanjem od plaćanja komunalne naknade u smislu prethodnog stavka  smatra se razdoblje do useljenja u stambenu građevinu koja se na tom zemljištu gradi.               

XIV.	PRIJELAZNE I ZAVRŠNE ODREDBE

Članak 17.

U objektima koji se koriste kao stambeni i kao poslovni prostor, naknada se obračunava posebno za  stambeni, a posebno za poslovni prostor.    

U objektima koji se koriste kao poslovni prostor, naknada se obračunava posebno za proizvodni, a  posebno za poslovni prostor za ostale namjene.      


Članak 18.

Jedinstveni upravni odjel Općine Ribnik nadležno je tijelo za donošenje rješenja o  ovrsi radi naplate dugovanja komunalne naknade koju obveznici nisu platili u skladu s rješenjima o  komunalnoj  naknadi  koja  su  donijeta  na  temelju  Odluke  o  komunalnoj  naknadi  („Glasnik Karlovačke županije“ broj 1/01, 14/02, 17/05, 16/06, 9/07, 26/08, 16/12, 15/14, 13/16, 8/17 i 04/18).         

Članak 19.

 Stupanjem na snagu ove Odluke stavlja se izvan snage Odluka o komunalnoj naknadi („Glasnik Karlovačke županije“ broj 1/01, 14/02, 17/05, 16/06, 9/07, 26/08, 16/12, 15/14, 13/16, 8/17 i 04/18).        

Članak 20.

Ova Odluka stupa na snagu prvog dana od dana objave u „Glasniku Karlovačke županije“.





PREDSJEDNIK OPĆINSKOG VIJEĆA:
Nikola Dolinar

